Mønstringskonkurrence for får ved Roskilde Dyrskue.

Banen er opstillet som en trekant og hjørnerne er markeret med sorte spande med bogstaverne A, B og C.

Sådan forløber selve mønstringen:

Start ved kegle A

1. På tegn fra dommeren trækker du frem mod dommeren og kegle B. Dyret skal være på din højre side.
2. Stop op foran dommeren og vis dyrets tandstilling – derefter får du besked om at stille dyret op til bedømmelse. (dyrets højre side mod dommeren, det er valgfrit for dig om du vil stå eller side på hug ved/foran dyret). Nik til dommeren når du har stillet dyret op.
3. På besked fra dommeren trækker du videre frem mod kegle C og rundt om kegle A og frem til kegle B.
4. Derefter stiller du dyret op med bagparten mod dommeren(vilkår som ved første opstilling) Nik når du har opstillet dyret.
5. På besked fra dommeren trækkes dyret ud fra mønstringen midt mellem kegle C og A.

Dommer

**Til udstillere af får på Roskilde Dyrskue 2017.**

Traditionen tro vil der igen i år blive gennemført en mønstringskonkurrence for får.

Det er jo altid vigtigt at kunne præsentere sine dyr i ringen for de strenge, men retfærdige dommere. Jo lettere det går med at trække dyrene rundt og jo mere sikkert du som udstiller kan stille dine dyr op til bedømmelse – jo bedre vilkår har dommerne for at give dig en korrekt bedømmelse.

Vi håber at denne lille konkurrence vil hjælpe den enkelte udstiller til at blive mere dus med præsentationen af sine får.

Mønstringer kendes fra mange af de andre dyreracer – de fleste har nok set heste blive vist frem og mønstret.

Det er **gratis** at deltage i den lille konkurrence og der er præmier til den bedst placerede.

***Tilmelding*:** Er ikke nødvendig - du stiller blot med dit/dine dyr ved ringen.

***Sted:*** Det foregår i Smådyrs Ring 2 lørdag kl 13-14 og de 5 bedste går videre til dysten mod gederne som foregår søndag kl 9.30-11 i Smådyrs Ring 2.

Hver udstiller må stille med to dyr. Om man vælger en eller to ”trækkere” er frit.

***Påklædning*:** f.eks. hvid kittel, trøje med din races logo eller navn – men i øvrigt ganske frit.

***Dyret og træktøjet*:** Dyret velsoigneret og uden halm i ulden, træktøj efter eget valg, men ingen unødig pynt.

Vindere udpeges umiddelbart efter konkurrencen.

***Vi håber at se dig/Jer i ringen.***